cyanic-selkie/wikianc huggingface dataset:
Τέχνη του περιθωρίου
Το καλλιτεχνικό αυτό είδος ήρθε στην επιφάνεια από τον Γάλλο ζωγράφο και γλύπτη Ζαν Ντιμπιφέ (Jean Dubuffet), ο οποίος το περιέγραψε με τον όρο Art Brut (Ωμή Τέχνη), επικεντρώνοντας το ενδιαφέρον του κυρίως στα έργα των έγκλειστων σε ψυχιατρικά ιδρύματα. Αργότερα, από τον κριτικό τέχνης Ρότζερ Κάρντιναλ, χρησιμοποιήθηκε ο όρος Outsider Art (τέχνη του περιθωρίου ή, πιο ελεύθερα, τέχνη των απέξω), που σήμερα συμπεριλαμβάνει και δημιουργίες καλλιτεχνών που δεν έχουν κάποιο ψυχικό πρόβλημα. Κατά κανόνα, αυτοί που εντάσσονται στο ρεύμα έχουν ελάχιστη έως καμία επαφή με τον κόσμο της τέχνης και συχνά χρησιμοποιούν πρωτότυπες τεχνικές ή υλικά. Πολλά έργα περιγράφουν ακραίες διανοητικές καταστάσεις, αντισυμβατικές ιδέες ή περίπλοκους φανταστικούς κόσμους. Από το 2000 το EUWARD, το Ευρωπαϊκό Βραβείο Ζωγραφικής και Χαρακτικής για Καλλιτέχνες με Πνευματική Αναπηρία συμβάλλει στη διεθνή προβολή αυτού του είδους τέχνης.
Η τέχνη των τρελών
thumb|right|200px|Έμμα Χάουκ, Brief an den Ehemann, 1909, από τη συλλογή Πρίντσχορν Το ενδιαφέρον για την τέχνη των έγκλειστων σε ψυχιατρικά ιδρύματα άρχισε να αναπτύσσεται στη δεκαετία του 1920. Το 1921, ο Δρ. Βάλτερ Μοργκεντάλερ κυκλοφόρησε το βιβλίο του Ein Geisteskranker als Künstler (Ένας ψυχασθενής ως καλλιτέχνης) για τον Άντολφ Βέλφλι, έναν ψυχωτικό ασθενή που παρακολουθούσε. Ο Βέλφλι είχε αρχίσει αυθόρμητα να ζωγραφίζει, κι αυτή η δραστηριότητα φαινόταν να τον ηρεμεί. Το πιο σημαντικό έργο του είναι ένα εικονογραφημένο έπος 45 τόμων, όπου διηγείται την κατά φαντασίαν ιστορία της ζωής του. Με 25.000 σελίδες, 1600 εικονογραφήσεις και 1500 κολάζ, αποτελεί μνημειώδες έργο. Ο Βέλφλι δημιούργησε επίσης ένα μεγάλο αριθμό μικρότερων έργων, κάποια από τα οποία πουλήθηκαν ή δωρήθηκαν. Το έργο του εκτίθεται στο Ίδρυμα Άντολφ Βέλφλι στο Μουσείο Καλών Τεχνών της Βέρνης. Το 1922 εκδόθηκε επίσης το βιβλίο Bildnerei der Geisteskranken (Τέχνη των ψυχικά ασθενών) από τον Δρ. Χανς Πρίντσχορν.
Ο Ζαν Ντιμπιφέ και η "Ωμή Τέχνη"
Ο Γάλλος καλλιτέχνης Ζαν Ντιμπιφέ (Jean Dubuffet) εντυπωσιάστηκε ιδιαίτερα από το Bildnerei der Geisteskranken και άρχισε να συλλέγει τέτοια έργα τέχνης, την οποία ονόμασε Art Brut (ωμή ή ακατέργαστη τέχνη). Το 1948 δημιούργησε την Εταιρία Ωμής Τέχνης μαζί με άλλους καλλιτέχνες, ανάμεσα στους οποίους ο Αντρέ Μπρετόν. Η συλλογή του έγινε αργότερα γνωστή σαν Collection de l'Art Brut. Περιλαμβάνει χιλιάδες έργα και σήμερα εκτίθεται στη Λωζάννη της Ελβετίας.
Ο Ντιμπιφέ χαρακτήρισε την Ωμή Τέχνη ως εξής:
Ο Ντιμπιφέ πίστευε ότι η "κουλτούρα", δηλαδή η κυρίαρχη κουλτούρα, κατόρθωσε να προσαρμόσει στα μέτρα της κάθε νέα εξέλιξη στην τέχνη, στερώντας της έτσι την οποιαδήποτε δύναμη μπορεί να είχε, και καταπνίγοντας την αυθεντική έμπνευση. Η Ωμή Τέχνη ήταν η δική του λύση σ' αυτό το πρόβλημα - μόνο αυτή ήταν απρόσβλητη από τις επιρροές της κουλτούρας, και δεν μπορούσε να απορροφηθεί ή να προσαρμοστεί, ακριβώς επειδή οι ίδιοι οι καλλιτέχνες δεν ήθελαν ή δεν μπορούσαν να προσαρμοστούν.
Πολιτισμικό υπόβαθρο
Το ενδιαφέρον για τις "περιθωριακές" πρακτικές ανάμεσα στους καλλιτέχνες και κριτικούς του εικοστού αιώνα μπορεί να ειδωθεί σαν μέρος μιας μεγαλύτερης κίνησης για την απόρριψη των καθιερωμένων αξιών ανάμεσα στους μοντερνιστές. Οι αρχές του εικοστού αιώνα γέννησαν τον κυβισμό και τον ντανταϊσμό, τον κονστρουκτιβισμό και τον φουτουρισμό, με κοινό χαρακτηριστικό τους την απομάκρυνση από τις πολιτιστικές φόρμες του παρελθόντος. Ο Ντανταϊστής Μαρσέλ Ντισάμπ, για παράδειγμα, εγκατέλειψε την τεχνική του για να μπορέσει να επιτρέψει σε τυχαίες διεργασίες να παίξουν ρόλο στη διαμόρφωση της φόρμας των έργων του, ή απλώς να επαναδιαμορφώσουν ήδη υπάρχοντα αντικείμενα σε έργα τέχνης. Καλλιτέχνες των μέσων του αιώνα, όπως ο Πάμπλο Πικάσσο, έψαξαν για έμπνευση έξω από τις παραδόσεις της υψηλής κουλτούρας και την βρήκαν στα καλλιτεχνήματα των "πρωτόγονων" κοινωνιών, στην αυθόρμητη ζωγραφική των παιδιών και στις χονδροειδείς εικονογραφήσεις των διαφημίσεων. Η προώθηση της τέχνης των τρελών -και άλλων που κινούνταν σις παρυφές της κοινωνίας- από τον Ντιμπιφέ ήταν άλλη μια πτυχή της πρωτοπορίας που αμφισβητούσε τις καθιερωμένες πολιτιστικές αξίες.
Λεξιλόγιο
Έχουν χρησιμοποιηθεί αρκετοί όροι για να περιγράψουν δημιουργίες που βρίσκονται έξω από το όρια της επίσημης κουλτούρας. Οι ορισμοί ποικίλλουν και πολλές φορές αλληλοεπικαλύπτονται. Οι εκδότες του Raw Vision, ενός από τα πιο γνωστά περιοδικά του είδους, αποφεύγουν τη χρήση του όρου "τέχνη του περιθωρίου" για κάθε μη εκπαιδευμένο καλλιτέχνη. "Δεν αρκεί κάποιος να είναι απαίδευτος, αδέξιος ή απλοϊκός. Η Τέχνη του Περιθωρίου είναι ουσιαστικά συνώνυμη με την Ωμή Τέχνη και σαν πνεύμα και σαν έννοια, κι αναφέρεται σ' εκείνη τη σπάνια τέχνη που παράγεται από εκείνους που δεν ξέρουν καν το όνομά της".
Γνωστοί καλλιτέχνες του περιθωρίου
thumb|right|250px|Το Palais Ideal του Φερντινάντ Σεβάλ
Επιλεγμένη βιβλιογραφία
Κατηγορία:Μοντέρνα τέχνη Περιθωριου
Α΄ Εθνική ποδοσφαίρου ανδρών 1976-1977
Το πρωτάθλημα της περιόδου 1976–77 ήταν το 18ο που διεξήχθη σε μορφή εθνικής κατηγορίας. Το κατέκτησε ο Παναθηναϊκός για 12η φορά στην ιστορία του, τερματίζοντας δύο βαθμούς μπροστά από τους Ολυμπιακό και ΠΑΟΚ και τρεις από την ΑΕΚ, καθώς οι τέσσερις αυτές ομάδες διεκδίκησαν μέχρι τέλους τον τίτλο του πρωταθλητή.
Στη μάχη για την αποφυγή του υποβιβασμού δεν τα κατάφεραν να παραμείνουν στην κατηγορία ο Ατρόμητος Αθηνών και ο Παναιτωλικός. Ο τελευταίος ισοβάθμησε με άλλες τρεις ομάδες στις θέσεις 14 έως 17 και υποβιβάστηκε λόγω χειρότερου συντελεστή τερμάτων.
Πρωταθλητής
thumb|right|167px| Πρωταθλητής 1976–77 [[Παναθηναϊκός (ποδόσφαιρο)|Παναθηναϊκός ]] Παναθηναϊκός
Βαθμολογία
Βαθ = Βαθμοί, Αγ.= Αγώνες, Ν =Νίκες; Ι = Ισοπαλίες, Η = Ήττες, ΓΥ= Γκολ Υπέρ, ΓΚ =Γκολ Κατά, Συντ. =Συντελεστής τερμάτων;
Πίνακας αποτελεσμάτων
Ο αγώνας Πανσερραϊκού - Ατρόμητου κατοχυρώθηκε με σκορ 2-0 άνευ αγώνα, γιατί ο Ατρόμητος δεν προσήλθε στον αγώνα, ενώ του αφαιρέθηκαν δύο βαθμοί (31η αγωνιστική).
Πανιώνιος (ενόργανη γυμναστική)
Για τα υπόλοιπα τμήματα δείτε το κυρίως λήμμα Πανιώνιος Γυμναστικός Σύλλογος Σμύρνης
Στη Σμύρνη
Ο Πανιώνιος καλλιεργούσε το άθλημα από τα πρώτα χρόνια της ίδρυσής του. Το 1895 στα Τήνια πήρε μέρος ο αθλητής του Γυμνασίου (Πανιωνίου) στο δίζυγο Νικόλαος Κονταξόπουλος. Αγώνες γυμναστικής περιλαμβάνονταν το 1904 τόσο στους Πανιώνιους Αγώνες, όσο και στα Α΄ Απολλώνια.
Στους Πανιώνιους Αγώνες του 1906 διεξήχθησαν τα αγωνίσματα μονόζυγο, δίζυγο, κρίκοι και αναρρίχηση επί κάλω με πολυνίκη το Ν. Αλιπράντη από τα Ταταύλα. Στους Πανιώνιους του 1907 ο Σημηριώτης του Πανιωνίου νίκησε στο μονόζυγο και διακρίθηκε στο δίζυγο. Επίσης, η ομάδα του συλλόγου με δάσκαλο το Σοφοκλή Μάγνη νίκησε στη σουηδική γυμναστική. Τέλος, το 1908 την πρώτη θέση κατέκτησε η ομάδα διελκυνστίδας του συλλόγου.
Στην Αθήνα
Μετά την μικρασιατική καταστροφή, και την εγκατάσταση στην Αθήνα, υπάρχει μία αναφορά λειτουργίας του γυμναστικού τμήματος του συλλόγου το 1932. Συγκεκριμένα, στις 4 και 5 Ιουνίου 1932 ο Πανιώνιος μετείχε στις "γυμναστικές επιδείξεις", όπως αποκαλείτο το πανελλήνιο πρωτάθλημα γυμναστικής. Μετά την πρώτη ημέρα των αγώνων η ομάδα του συλλόγου βρισκόταν στην 3η θέση με 25β, πίσω από τον Πανελλήνιο (54β) και τον Εθνικό Γ.Σ. (29β).
Στη Νέα Σμύρνη
Το σημερινό τμήμα ενόργανης ιδρύθηκε το 1983. Το 1985 κατασκευάστηκε ένα μεγάλο και σύγχρονο γυμναστήριο, μέσα στις εγκαταστάσεις του ποδοσφαιρικού γηπέδου της Νέας Σμύρνης, το οποίο για σειρά ετών απετέλεσε κέντρο προπόνησης της Εθνικής ομάδας και σήμερα είναι το μεγαλύτερο του λεκανοπεδίου μετά τα γυμναστήρια της Εθνικής ομάδας. Ονομάστηκε Αίθουσα Σταμάτη Βασιλείου στη μνήμη του Στ. Βασιλείου, που υπήρξε ο πρωτεργάτης της επανίδρυσης του τμήματος ενόργανης του συλλόγου.
Το 1990 το τμήμα Ενόργανης του Πανιωνίου σημείωσε την πρώτη πανελλήνια νίκη στο ομαδικό σύνθετο νεανίδων. Από τότε μέχρι σήμερα οι αγωνιστικές ομάδες της Ενόργανης έχουν κατακτήσει σωρεία Πρωταθλημάτων σε όλες τις αγωνιστικές κατηγορίες, ενώ μεγάλες επιτυχίες έχουν σημειώσει αθλητές και αθλήτριες του συλλόγου, σε Βαλκανικούς, Μεσογειακούς αγώνες και στο Παγκόσμιο Πρωτάθλημα Εφήβων. Στους Ολυμπιακούς του 2004 στην Αθήνα μετείχε η πρωταθλήτρια Ελλάδος στην ενόργανη αθλήτρια του Πανιωνίου Μαρία Αποστολίδη.
Παραπομπές
Ενοργανη γυμναστικη Πανιωνιος
Χριστόδουλος
Με το όνομα Χριστόδουλος, που ερμηνεύεται ως Υπηρέτης του Κυρίου Ιησού Χριστού, φέρονται τα ακόλουθα πρόσωπα:
Σημείωση : Το αντίστοιχο όνομα (κατά ερμηνεία) στον Μωαμεθανισμό είναι Αμπτουλά(χ) ή Αμπντάλα.
Στάθης Λιβαθινός
Ο Στάθης Λιβαθινός είναι Έλληνας ηθοποιός και θεατρικός σκηνοθέτης. Γεννήθηκε στην Αθήνα. Είναι απόφοιτος της δραματικής σχολής του Πέλου Κατσέλη και της Αγγλικής Φιλολογίας του Πανεπιστημίου Αθηνών. Σπούδασε σκηνοθεσία στο Κρατικό Ινστιτούτο Θεάτρου της Μόσχας,από όπου αποφοίτησε αριστούχος με Μ.Α.
Βραβεύτηκε με το Βραβείο Κριτικών Μόσχας για τη διπλωματική του παράσταση Οι Ρόζενγκραντς και Γκίλντενστερν πέθαναν.
Εργάστηκε ως ηθοποιός με το Ελληνικό Λαϊκό Θέατρο του Μάνου Κατράκη (1981-3).
Την περίοδο 1991-1997 συμμετείχε ως ηθοποιός σε παραστάσεις του Θεάτρου Αμόρε, του Θεάτρου Εξαρχείων και του Θεάτρου Αθηνών.
Βραβεύτηκε με το βραβείο Νέων Δημιουργών από την Ένωση Κριτικών Θεάτρου.
Για τις σκηνοθετικές του εργασίες τιμήθηκε με το βραβείο Φώτος Πολίτης (2001-2003)
Από το 2001 εως το 2007 υπήρξε υπεύθυνος της Πειραματικής Σκηνής του Εθνικού Θεάτρου και του Εργαστηρίου Υποκριτικής και Σκηνοθεσίας. Υπό τη διεύθυνσή του η Πειραματική Σκηνή γνώρισε ιδιαίτερη άνθιση. Οι παραστάσεις που ανέβασε εκεί μαζί με τους στενούς του συνεργάτες - τον ποιητή Στρατή Πασχάλη,το μουσικό Θοδωρή Αμπαζή, τη σκηνογράφο Ελένη Μανωλοπούλου - και την ομάδα των ηθοποιών που συγκέντρωσε - Δημήτρης Ήμελλος, Νίκος Καρδώνης, Βασίλης Ανδρέου, Δημήτρης Παπανικολάου, Μαρία Ναυπλιώτου, Μαρία Σαββίδου, κ.α.- δημιούργησαν μεγάλη αίσθηση στο θεατρικό χώρο και έγιναν πόλος έλξης του κοινού. Η παράσταση,μάλιστα, της Πειραματικής Σκηνής με τη διασκευή του "Ηλίθιου" του Φ. Ντοστογιέφσκι αναδείχτηκε καλύτερη παράσταση για τη σεζόν 2006-2007 από τους αναγνώστες του περιοδικού "Αθηνόραμα".
Τον Ιούνιο του 2013 πρωτοπαρουσίασε σε πολύωρη παράσταση την Ιλιάδα  του Ομήρου ( μετάφραση του Δημήτρη Μαρωνίτη) στο φεστιβάλ Αθηνών,για να ακολουθήσει τα επόμενα χρόνια μια μεγάλη περιοδεία σε πολλά θέατρα του εξωτερικού,όπου έτυχε θριαμβευτικής υποδοχής.
Έχει διδάξει Σκηνοθεσία στο Τμήμα Θεατρικών Σπουδών του Πανεπιστημίου Πατρών (1997-1999) και Υποκριτική και Σκηνοθεσία στο Τμήμα Μετεκπαίδευσης Ηθοποιών του Πανεπιστημίου Harvard της Βοστώνης.
Στις 23 Απριλίου 2015 ορίστηκε με απόφαση του Αν. Υπουργού Πολιτισμού Νίκου Ξυδάκη καλλιτεχνικός διευθυντής του Εθνικού Θεάτρου, θέση που διατήρησε μέχρι και τον Αύγουστο του 2019, οπότε και τον διαδέχτηκε ο Δημήτρης Λιγνάδης.
Έχει υπηρετήσει στη δραματική σχολή του Εθνικού Θεάτρου ως καθηγητής υποκριτικής και σκηνοθεσίας αμισθί από το 2015 έως το 2019  και μετά τη λήξη της θητείας του παρέμεινε στη Σχολή έως το Φεβρουάριο 2021,  οπότε και παραιτήθηκε.
Αντέκρουσε  δημόσια καταγγελία του κ Ρέλλα Προέδρου της Κίνησης Ανάπηρων Καλλιτεχνών και υποψήφιου ευρωβουλευτή του ΣΥΡΙΖΑ  για μισαναπηρία στη διάρκεια της θητείας του ως Καλλιτεχνικού Διευθυντή στο Εθνικό Θέατρο, με δημόσια επιστολή που υπέγραψε ο ίδιος και ο Θοδωρής Αμπαζής, για  το σημαντικό  έργο  για τους αναπήρους, που έγινε επί θητείας του, για πρώτη φορά στην ιστορία του Εθνικού Θεάτρου.
Θεατρικές παραστάσεις
Κατάλογος θεατρικών παραστάσεων που σκηνοθέτησε ο Λιβαθινός
Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης
Εξωτερικοί σύνδεσμοι
Κατηγορία:Έλληνες σκηνοθέτες θεάτρου Κατηγορία:Έλληνες άνδρες ηθοποιοί θεάτρου Κατηγορία:Απόφοιτοι Εθνικού και Καποδιστριακού Πανεπιστημίου Αθηνών Κατηγορία:Καθηγητές της Δραματικής Σχολής του Εθνικού Θεάτρου
Τόμπερμορ Γιουνάιτεντ ΦΚ
Η Τόμπερμορ Γιουνάιτεντ Φούτμπολ Κλαμπ (αγγλικά: Tobermore United Football Club) είναι ποδοσφαραιική ομάδα από τη Βόρεια Ιρλανδία. Αγωνίζεται στη NIFL Championship 2. Η ομάδα ιδρύθηκε το 1965 στο Τόμπερμορ. Αγωνίζεται στο Fortwilliam Park. Χρώματα της ομάδας είναι το κόκκινο και το μαύρο. Είναι η μόνη ποδοσφαιρική ομάδα της Βόρειας Ιρλανδίας στην οποία έχει αγωνιστεί ο διάσημος ποδοσφαιριστής Τζορτζ Μπεστ. Την περίοδο 2011 αγωνίστηκε στην IFA Championship 1, τη δεύτερη κατηγορία της Βόρειας Ιρλανδίας, αλλά υποβιβάστηκε δύο χρόνια αργότερα.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1965 Κατηγορία:Ποδοσφαιρικές ομάδες Βορείου Ιρλανδίας Κατηγορία:Τόμπερμορ Γιουνάιτεντ ΦΚ
Δάσος Άνω Βριλησσίων
280px|thumb|Περιαστικό Δάσος
Το Δάσος Άνω Βριλησσίων εκτείνεται στους νοτιοδυτικούς πρόποδες του Πεντελικού Όρους, στα σύνορα των Δήμων Βριλησσίων,Μελισσίων,Πεντέλης και Νέας Πεντέλης απ'όπου διέρχεται το μεγάλο πεντελικό Ρέμα Πολυδρόσου που χύνεται στο Χαλάνδρι. Η δασική ζώνη περιβάλλει το Λόφο Πατήματος από τη Λεωφόρο Πεντέλης, μέχρι και την ημιδασική ζώνη Κρασσά στα ανατολικά. Αποτελεί έναν από τους τελευταίους πνεύμονες πεντελικού πρασίνου και παραμένει ορφανό από την τουρκοκρατία, ενώ έκτοτε η Ιερά Μονή Πεντέλη φέρεται να το νέμεται με την ανοχή του ελληνικού κράτους. Σήμερα συνιστά έκταση του περιαστικού δάσους των Βριλησσίων, ενώ κάποια κομμάτια γης κατακερματίζονται από ιδιώτες ή συνεταιρισμούς, φερόμενους ως ιδιοκτήτες, παρά το γεγονός ότι η έκταση έχει χαρακτηρισθεί ως δασική, λόγω της αργοπορίας στην χαρτογράφηση του δασολογίου από το ΥΠΕΧΩΔΕ. Συγκεκριμένα η δασική αυτή έκταση των 152,93 στρεμμάτων οριοθετείται από τις Οδούς: Πεντέλης-Έλλης-Μπότσαρη-Σολωμού-Παπαφλέσσα-Μεταμορφώσεως-Παπαφλέσσα. Τμήμα δε του Δάσους του Ράματος Πολυδρόσου, δυτικά της Λεωφόρου Πεντέλης και συγκεκριμένα στα διοικητικά όρια Μελισσίων και Νέας Πεντέλης φαίνεται να οικοδομείται με την ανέγερση ξενοδοχείων και κέντρων εστίασης.
Η δασόφυτη λωρίδα εκτείνεται από τα βόρεια σύνορα του Δήμου, μέχρι και τις γειτονικές πόλεις κατά μήκος των ρεμάτων που περιβάλλουν την πόλη των Βριλησσίων. Στα μέσα της δεκαετίας του 2000 εμφανίζονται μέλη του Οικοδομικού Συνεταιρισμού "Άγιος Θεόκλητος" συνεταιρισμός του προσωπικού εκκλησιαστικών ιδρυμάτων της Αρχιεπισκοπής Αθηνών, που υποστηρίζει πως πλειοδότησε σε διαγωνισμό που προκήρυξε η Ι. Μ. Πεντέλης στις 14/2/60 και αγόρασε 122 στρέμματα δάσους στα όρια Ν. Πεντέλης-Βριλησσίων. Ο υπουργός Γεωργίας το 1965 έδωσε άδεια να κατατμηθεί η έκταση και ο συνεταιρισμός άρχισε να πουλάει οικόπεδα. Παρά ταύτα, γνωμοδότηση του ΣτΕ το 1968 απαγόρευσε τη σύνταξη οριστικών συμβολαίων σε δασικές εκτάσεις. Η διαδικασία οικοπεδοποίησης όμως ευνοήθηκε, όταν το Σύνταγμα του 1975 εξομοίωσε το δημόσιο δάσος με τις ιδιωτικές δασικές εκτάσεις. Παράλληλα, η συνταγματική αναθεώρηση του 2001 και οι ρυθμίσεις του νόμου 3208/2003 ανεβάζουν το ποσοστό δενδροκάλυψης από 15% σε 25% για το χαρακτηρισμό μιας έκτασης ως δασική.
Τα μέλη του συνεταιρισμού όμως αδυνατούν επί της ουσίας να αξιοποίησουν την περιουσία τους, καθώς πρόκειται για δασική έκταση, ενώ και το ιδιοκτησιακό καθεστώς τίθεται υπό αίρεση αφού νομικοί κύκλοι υποστηρίζουν ότι ανήκει στο Ελληνικό Δημόσιο. Το Δασαρχείο της Πεντέλης θεωρεί άκυρους τους τίτλους. Επιπλέον, το Πολυμελές Πρωτοδικείο Αθηνών με την 3537/2001 απόφασή του έχει δεχτεί ότι το Ελληνικό Δημόσιο είναι κύριος της επίδικης έκτασης γιατί η αρχική πωλήτρια Ιερά Μονή δεν είχε καταστεί κύριος της έκτασης των 88.542 τ.μ. που πούλησε στο Συνεταιρισμό. Δυστυχώς, για μια άλλη διεκδίκηση από ιδιώτη έκτασης 9.713 τ.μ. στην ίδια γεωγραφική περιοχή, το Πολυμελές Πρωτοδικείο Αθηνών με την 7319/2005 απόφασή του δέχτηκε ότι ο ιδιώτης αγόρασε την επίδικη έκταση σε πλειοδοτικό διαγωνισμό (20/12/1971) από την Ιερά Μονή Πεντέλης αντί τιμήματος 2.980.000 δραχμών. Στο δικαστήριο επικράτησε η σκέψη ότι η ευρύτερη περιοχή κτήμα " Γεροτσακούλι" περιήλθε στην Ιερά Μονή από της ιδρύσεώς της το 1578 υπό του Αγίου Τιμόθεου, Επισκόπου Ευρίπου από δωρεές ευσεβών Χριστιανών κατά ένα μέρος καιτο υπόλοιπο από αγορά το 1600 από Οθωμανό από την Κάρυστο Ευβοίας ονομαζόμενο Καγκάδη με τίτλους που καταστράφηκαν κατά τη διάρκεια της Ελληνικής Επανάστασης από το στρατό του Ομέρ Βρυώνη. Παρά ταύτα, η συγκεκριμένη έκταση εντοπίζεται στους ανατολικούς πρόποδες του Πεντελικού στη Νέα Μάκρη και ουδεμία σχέση έχει με την επίμαχη έκταση.
Οι έγγραφες προτάσεις του Ελληνικού Δημοσίου ότι η επίδικη έκταση ήταν Δάσος από το 1836 και ότι αποτελεί τμήμα μιας ευρύτερης έκτασης που περιήλθε σε αυτό δυνάμει της Συνθήκης της Κωνσταντινουπόλεως "περί οριστικού διαδκανονισμού των ορίων της Ελλάδος" και των από του έτους 1830 πρωτοκόλλων του Λονδίνου, ως διαδόχου του Τουρκικού Κράτους δεν έγιναν δεκτές. Αντίθετα θεωρήθηκε ότι η Ιερά Μονή από το 1600 μέχρι το 1955 νεμήθηκε με καλή πίστη τα τμήματα αυτά (μαζί με το υπόλοιπο) και έγινε κυρία αυτών (των δημοσίων κτημάτων) με έκτακτη χρησικτησία, δεδομένου ότι και επί δημοσίων κτημάτων ήταν δυνατή η κτήση κυριότητας με έκτακτη χρησικτησία, εφόσον η επί αυτών 30ετής συνεχής νομή με καλή πίστη είχε συμπληρωθεί μέχρι τις 11/9/1915. Ωστόσο, μόλις τον Ιούλιο του 2007 εκδόθηκε και η εφετειακή απόφαση για την ίδια υπόθεσηη οποία μάλιστα δικαίωσε εκ νέου τον ιδιώτη με το ίδιο σκεπτικό και μάλιστα δε δέχθηκε ούτε διαδικαστικά την παρέμβαση του Δήμου. Η τελευταία αποτελεί εξαιρετικά κρίσιμη απόφαση ως προς την οριστική εξέταση της ουσίας της υπόθεσης, διότι ακόμα και η άσκηση αναίρεσης θα αναφέρεται σε νομικούς μόνο λόγους. Σε κάθε περίπτωση όμως το Ελληνικό Δημόσιο θα πρέπει να να προσφύγει σε ένδικα μέσα. Αλλά και ο Δήμος θα πρέπει να εξετάσει τις όποιες νομικές δυνατότητες του έχουν απομείνει.
Ένα μήνα μετά την έκδοση της απόφασης και την άρνηση του Δήμου να συμμορφωθεί σε αυτή ξεσπά μεγάλη πυρκαγιά στην έκταση ενώ η κρατική μηχανή είναι διασκορπισμένη σε άλλες πυρκαγιές εκτός Αττικής. Ο κρατικός μηχανισμός παλεύει και κατορθώνει να τη θέσει υπό πλήρη έλεγχο λίγο προτού νυχτώσει, μαζί με τη βοήθεια των κατοίκων. Κατά τη θερινή περίοδο του 2008 ξεσπούν ξανά πυρκαγιές στο ίδιο σημείο, που τίθενται υπό έλεγχο.
Παραπομπές
Κατηγορία:Δάση της Αττικής Κατηγορία:Βριλήσσια
Σογίρο Ισιμπάσι
Ο Σογίρο Ισιμπάσι (石橋正二郎, Κουρούμε Φουκουόκα 1 Φεβρουαρίου 1889 - Κυότο 11 Σεπτεμβρίου 1976) ήταν Ιάπωνας επιχειρηματίας, ο οποίος το 1931 ίδρυσε την εταιρεία παραγωγής ελαστικών Bridgestone, η οποία είναι η μεγαλύτερη εταιρεία παραγωγής ελαστικών στον κόσμο. Το όνομα Bridgestone προήλθε από μετάφραση στα Αγγλικά του επιθέτου του, καθώς στα Ιαπωνικά ίσι  σημαίνει πέτρα και μπάσι σημαίνει γέφυρα.
Εξωτερικοί σύνδεσμοι
Ισιμπάσι Σογίρο
Βαρντενίς
Η Βαρντενίς (αρμενικά: Վարդենիս) είναι πόλη και αστική δημοτική κοινότητα στο νοτιοανατολικό τμήμα της επαρχίας Γκεγαρκουνίκ της Αρμενίας. Βρίσκεται στην κοιλάδα του ποταμού Μασρίκ, στο έδαφος της αρτεσιανής λεκάνης του Μασρίκ σε υψόμετρο 2.006 μέτρων πάνω από το επίπεδο της θάλασσας, κοντά στις νοτιοανατολικές ακτές της λίμνης Σεβάν. Βρίσκεται 170 χιλιόμετρα ανατολικά της πρωτεύουσας Γερεβάν και 75 χιλιόμετρα νοτιοανατολικά του επαρχιακού κέντρου Γκαβάρ. Η διοικητική επικράτεια της Βαρντενίς περιλαμβάνει 3.006 εκτάρια, εκ των οποίων τα 736 εκτάρια καταλαμβάνονται από την ίδια την πόλη. Η Βαρντενίς απέκτησε καθεστώς αστικού οικισμού το 1995.
Από την απογραφή του 2011, ο πληθυσμός της πόλης ήταν 12.685. Ωστόσο, σύμφωνα με την επίσημη εκτίμηση του 2016, ο πληθυσμός της Βαρντενίς είναι 12.600.
Παραπομπές
Κατηγορία:Πόλεις της Αρμενίας
Έλια Καλλιγεράκη
Η Έλια Καλλιγεράκη (1947-) είναι Ελληνίδα μοντέλο και ηθοποιός.
Πρώιμα χρόνια
Η Καλλιγεράκη γεννήθηκε στην Αθήνα το 1947 από πατέρα Κρητικό και μητέρα Αιγυπτιώτισσα. Είναι ανιψιά του ηθοποιού Δήμου Σταρένιου.
Τελειώνοντας το σχολείο, τα πρωινά εργαζόταν ως δακτυλογράφος σε δικηγορικό γραφείο και τα απογεύματα φοιτούσε στη σχολή μανεκέν της Αντουανέτας Ροντοπούλου.
Μόντελινγκ
Έλαβε μέρος στα Καλλιστεία και εξελέγη Σταρ Ελλάς 1967. Ταξίδεψε στο Μαϊάμι και συμμετείχε στο διαγωνισμό για τον τίτλο «Μις Υφήλιος», όπου κέρδισε μια θέση στην τελική δεκάδα αλλά και τον τίτλο «Μις Φωτογένεια». Εκεί, έκλεισε συμβόλαιο με την Comité Français De L'élégance (Γαλλική Επιτροπή Ομορφιάς) και περιόδευσε δουλεύοντας ως μοντέλο σε διάφορες χώρες της Ευρώπης.
Σπουδές
Στη συνέχεια, γράφτηκε στη Δραματική Σχολή του Γρηγόρη Βαφιά ενώ παράλληλα εργάστηκε στο θέατρο με προσωρινή άδεια ασκήσεως επαγγέλματος. Επίσης παρουσίασε το πρόγραμμα σε ρεβύ πίστας στα κοσμικά κέντρα «Βράχος» στην Πλάκα και «Παγκόσμιο» στο Ελληνικό. Αποφοίτησε με άριστα από τη σχολή, ερμηνεύοντας τον ομώνυμο ρόλο στην Αντιγόνη του Ζαν Ανούιγ, σε σκηνοθεσία Κώστα Μπάκα.
Θέατρο
Από το 1968 εργάστηκε στα θέατρα Εθνικού Κήπου, Βέμπο, Γκλόρια, Φλορίντα και Ρεξ. Ο Κώστας Πρετεντέρης την επέλεξε για έναν από τους πρωταγωνιστικούς ρόλους, στο ξεκίνημα της τηλεοπτικής σειράς Η γειτονιά μας, και ερμήνευσε τη Νόρα Κασανδρή. Μαζί με το Βάσο Δελακοβία (Βάσος Αδριανός) αποτέλεσαν το ρομαντικό ζευγάρι της "Γειτονιάς". Ταυτόχρονα εμφανίστηκε και σε άλλες τηλεοπτικές εκπομπές.
Κινηματογράφος
Στον κινηματογράφο ξεκίνησε με τις ταινίες της Φίνος Φιλμ Πανικός του Σταύρου Τσιώλη και Διακοπές στο Βιετνάμ του Πάνου Γλυκοφρύδη. Στη συνέχεια συνεργάστηκε με την Καραγιάννης-Καρατζόπουλος στις ταινίες Ένας τρελός, τρελός αεροπειρατής, Ο άνθρωπος που γύρισε από τη ζέστη, Τι 30, τι 40, τι 50 και Τον αράπη κι αν τον πλένεις.
Προσωπική ζωή
Το 1974 εγκατέλειψε την καριέρα της για προσωπικούς λόγους. Εξακολούθησε να εργάζεται πίσω από την κάμερα μαζί με τον ηθοποιό και σκηνοθέτη Πέτρο Πανταζή, κάνοντας εκπομπές για την τηλεόραση και το ραδιόφωνο αλλά και εκφωνήσεις σε διαφημιστικά σποτ και ντοκιμαντέρ.
Το 1976 παντρεύτηκε με τον Πέτρο Πανταζή και το 1979 απέκτησαν το γιο τους. Έζησαν μαζί μακριά από τα φώτα της δημοσιότητας μέχρι το Δεκέμβριο του 2008, όταν ο Πανταζής απεβίωσε λόγω καρκίνου.
Παραπομπές
Κατηγορία:Ελληνίδες μοντέλα Κατηγορία:Ελληνίδες ηθοποιοί κινηματογράφου Κατηγορία:Νικήτριες Σταρ Ελλάς
Πανιώνιος (σκάκι)
Ιστορικό
Το Σεπτέμβριο του 2003 δημιουργήθηκε το σκακιστικό τμήμα του Πανιωνίου κι έγινε μέλος της Ε.Σ.Ο. Το 2004 αγωνίζεται στην Β΄ τοπική κατηγορία και παρότι δεν διαθέτει ουσιαστικά έδρα πραγματοποιεί επτά νίκες σε ισάριθμους αγώνες και έτσι εξασφαλίζει την άνοδο της στην Α΄ κατηγορία. Το Σεπτέμβριο του 2005 σε αγώνα μπαράζ η ομάδα επικρατεί του Σ.Ο. Μπίκου Ηλιούπολης με 6-4 και κερδίζει πανηγυρικά την άνοδο στην Γ΄ Εθνική κατηγορία. Στις δύο συνεχείς ανόδους προστίθεται και η κατάκτηση της 3ης Θέσης στο Πανελλήνιο Σχολικό Πρωτάθλημα από τον αθλητή της Στεφανή Αλέξανδρο. Ως έδρα ο σύλλογος χρησιμοποιεί αίθουσες του 1ου Γυμνασίου Ν. Σμύρνης.
Eξωτερικοί Σύνδεσμοι
Σκακι Π
Ποδοσφαιρικός Όμιλος Παγκύπρια
Ο Ποδοσφαιρικός Όμιλος Παγκύπρια (ΠΟΠ) ήταν η πρώτη αμιγώς ποδοσφαιρική ομάδα της Κύπρου. Ιδρύθηκε στις 19 Φεβρουαρίου 1916 στη Λευκωσία από απόφοιτους της Αγγλικής Σχολής και καθοδηγητή τον γυμναστή Χαράλαμπο Νικολαΐδης. Ο Νικολαΐδης αποτέλεσε και πρόεδρο του ΠΟΠ. Έδρα της ομάδας ήταν η περιοχή Κουπάτι στη Λευκωσία. Το χρώμα της φανέλας του ΠΟΠ ήταν το πράσινο. Ο Ποδοσφαιρικός Όμιλος Παγκύπρια θεωρείται ως ο «πατέρας» των κυπριακών ποδοσφαιρικών σωματείων.
Ο ΠΟΠ ήταν πολύ δημοφιλής στους κατοίκους της Λευκωσίας. Το 1919 ο ΠΟΠ κατέκτησε το πρωτάθλημα που διοργανώθηκε από την Αγγλική Σχολή με τη συμμετοχή τεσσάρων ομάδων, νικώντας στον τελικό την Τουρκική Αθλητική Λέσχης με 1-0.
Ο ΠΟΠ διαλύθηκε το Μάρτιο του 1924 εξαιτίας διαφωνιών μεταξύ των ποδοσφαιριστών του. Την τότε εποχή οι ομάδες δεν είχαν προπονητή. Την ενδεκάδα επέλεγε ο αρχαιότερος ή ο καλύτερος παίχτης της ομάδας. Μια διαμάχη ξέσπασε μεταξύ δύο ποδοσφαιριστών του ΠΟΠ για τη θέση του δεξιού κυνηγού. Οι γηραιότεροι Τηλέμαχος Γαβριηλίδης και Χριστάκης Συμεωνίδης υποστήριζαν για τη θέση αυτή ο μεν πρώτος τον Γιαννουρή και ο δεύτερος τον Αλέκο Ταβερνάρη. Η διαφωνία οδήγησε τον Τηλέμαχο Γαβριηλίδη και τους υποστηριχτές τους στην αποχώρηση από τον ΠΟΠ και στην ένταξη τους στον «Πανεργατικό Όμιλο», ο οποίος είχε ιδρυθεί το 1921 στη Λευκωσία και ήταν η ομάδα της εργατικής τάξης. Μετά την εξέλιξη αυτή μετονομάστηκε σε «Ποδοσφαιρικός Σύνδεσμος Πανεργατικός». Ο Χριστάκης Συμεωνίδης και οι υποστηριχτές του προσχώρησαν στο νεοσύστατο σωματείο Ένωσις Νέων Τραστ, το οποίο ιδρύθηκε στις 19 Σεπτεμβρίου 1924 από μια ομάδα διαπρεπών μελών της κοινωνίας της Λευκωσίας.
Δείτε επίσης
Κατηγορία:Αθλητικοί σύλλογοι Επαρχίας Λευκωσίας ΠΟΠ Κατηγορία:Ιδρύσεις ποδοσφαιρικών ομάδων το 1916
Πάουλο Ενρίκε Γκάνσο
Ο Πάουλο Ενρίκε Σάγκας ντε Λίμα (Paulo Henrique de Chagas Lima, 12 Οκτωβρίου 1989), γνωστός και ως Πάουλο Ενρίκε Γκάνσο (Paulo Henrique Ganso) ή Γκάνσο, είναι Βραζιλιάνος ποδοσφαιριστής, ο οποίος αγωνίζεται στη Σεβίλλη ΦΚ και στην εθνική Βραζιλίας ως επιθετικός μέσος.
Σάντος
Ο Γκάνσο ξεκίνησε την ποδοσφαιρική του καριέρα από τη Σάντος το 2008, προαγόμενος από τις ακαδημίες της. Ο ίδιος ήθελε το νούμερο 10 στην φανέλα του και το πήρε. Τον Αύγουστο του 2010 ένας τραυματισμός τον έβγαλε εκτός δράσης για 6 μήνες, ενώ υποβλήθηκε σε χειρουργείο. Οι καλές σεζόν συνεχίστηκαν, καθώς δημιουργούσε πολλές ευκαιρίες για γκολ. Σκόραρε συνολικά 36 φορές σε 162 ματς.
Σάο Πάολο
Μετά από μακρόσυρτες διαπραγματεύσεις, ο Γκάνσο πήγε στη Σάο Πάολο έναντι 23.900.000 ρεάλ Βραζιλίας. Αυτό δεν άρεσε στους φίλους της Σάντος, καθώς υπάρχει μεγάλη αντιπαλότητα ανάμεσα στις δύο ομάδες.
Εθνική Ομάδα
Κατηγορία:Βραζιλιάνοι ποδοσφαιριστές Κατηγορία:Ποδοσφαιριστές Σάντος Φουτεμπόλ Κλούμπε Κατηγορία:Ποδοσφαιριστές Σάο Πάολο Φουτεμπόλ Κλούμπε Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Βραζιλίας Κ20 Κατηγορία:Ποδοσφαιριστές ολυμπιακής ομάδας Βραζιλίας Κατηγορία:Ποδοσφαιριστές Εθνικής Βραζιλίας Κατηγορία:Ποδοσφαιριστές Κόπα Αμέρικα 2011 Κατηγορία:Ποδοσφαιριστές Καμπεονάτο Μπραζιλέιρο Σέριε Α
Καλαθοσφαίριση παραλίας
Η καλαθοσφαίριση παραλίας είναι μια τροποποιημένη έκδοση της καλαθοσφαίρισης, που παίζεται σε παραλίες. Εφευρέθηκε στις Ηνωμένες Πολιτείες από τον Φίλιπ Μπράϊαντ (Philip Bryant).
ΗΠΑ
Η καλαθοσφαίριση παραλίας παίζεται σε ένα κυκλικό γήπεδο χωρίς ταμπλό στο στεφάνι και χωρίς κανόνα για εκτός ορίων, με την κίνηση της μπάλας να γίνεται μέσω πάσας ή 2½ βημάτων, καθώς η ντρίμπλα είναι σχεδόν αδύνατη στην άμμο. Το άθλημα έχει γίνει ένα πολύ δημοφιλές, ευρέως διαδεδομένο ανταγωνιστικό άθλημα. Διοργανώνονται ετήσια Παγκόσμια Πρωταθλήματα.
Γερμανία
Στη Γερμανία, η καλαθοσφαίριση παραλίας, «Beachbasketball» στα γερμανικά, παίζεται με έναν τρόπο που είναι παρόμοιος με της καλαθοσφαίρισης. Το γήπεδο παραλίας είναι μικρότερο από ένα τυποποιημένο γήπεδο καλαθοσφαίρισης και χωρίς γραμμές. Κατά τη διάρκεια του έτους, διεξάγονται αρκετά τουρνουά, καταλήγοντας στους τελικούς του Γερμανικό Πρωταθλήματος που διοργανώνεται από τη Γερμανική Ομοσπονδία Καλαθοσφαίρισης. Σε αυτά τα τουρνουά, διάφορες ομάδες καλαθοσφαίρισης παραλίας διαγωνίζονται μεταξύ τους.
=== Κανόνες ===
Εξωτερικοί σύνδεσμοι
Κατηγορία:Ομαδικά αθλήματα Κατηγορία:Αθλήματα παραλίας Κατηγορία:Παραλλαγές καλαθοσφαίρισης Κατηγορία:Παιχνίδια με μπάλα Κατηγορία:Αθλήματα με προέλευση τις Ηνωμένες Πολιτείες
Ναυαρίνο Ι (αντιτορπιλικό)
Το Ναυαρίνο Ι / H-23, 14, D-63 ήταν αντιτορπιλικό τύπου 'E', πρώην ‘Η-23’, πρώην ‘HMS ECHO’.
Κατηγορία:Ελληνικά αντιτορπιλικά Κατηγορία:Ελληνικά πολεμικά πλοία του Β' Παγκοσμίου Πολέμου
Βικέντιος Λοπρέστης
Ο Βικέντιος Λοπρέστης (21 Ιανουαρίου 1872 - 22 Ιουλίου 1953) ήταν Έλληνας υποναύαρχος του Πολεμικού Ναυτικού, που την περίοδο 1924 - 1925 διετέλεσε αρχηγός του Γενικού Επιτελείου Ναυτικού.
Βιογραφικά στοιχεία
Καταγόταν από την Κέρκυρα. Ακολούθησε σταδιοδρομία αξιωματικού στο Πολεμικό Ναυτικό φτάνοντας μέχρι τον βαθμό του υποναυάρχου. Στις 24 Μαρτίου 1924 ανέλαβε αρχηγός του Γενικού Επιτελείου Ναυτικού, θέση στην οποία παρέμεινε μέχρι τις 8 Ιουλίου 1925.
Ήταν παντρεμένος με την Αριστοβουλη (Βούλα) Παπαναστασίου, αδελφή του Αλέξανδρου Παπαναστασίου.
Παραπομπές
Κατηγορία:Αρχηγοί Γενικού Επιτελείου Ναυτικού (Ελλάδα)
Γκλεν Μεντέιρος
Ο Γκλεν Μεντέιρος (Glenn Alan Medeiros, 24 Ιουνίου 1970) είναι Αμερικανός τραγουδιστής, με πορτογαλικές ρίζες.
Βιογραφικά στοιχεία
Γεννήθηκε στις 24 Ιουνίου του 1970 στη Χαβάη και ξεκίνησε τη μουσική του καριέρα παίζοντας και τραγουδώντας ενώ ταξίδευε πάνω σε τουριστικό λεωφορείο, στο νησί Καουάι. Σήμερα ο Μεντέιρος ζει στη Χαβάη, όου διδάσκει μουσική σε Γυμνάσιο.
Είναι παντρεμένος με την Τάμι Άρμστρονγκ από το 1996 και έχουν 1 γιο και 1 κόρη.
Επιτυχία
Το τραγούδι που τον έκανε διάσημο είναι του Μάικλ Μάσερ, το "Nothing's Gonna Change My Love for You" που ήταν στο #12 στο Billboard Hot 100 το 1987 και #1 στον κατάλογο των καλύτερων τραγουδιών στο Ηνωμένο Βασίλειο. (UK Singles Chart), όπως επίσης στη Γαλλία και στη Γερμανία.
Το 1990 έκανε μια ακόμα επιτυχία που ήταν στην κορυφή στους αμερικανικούς μουσικούς καταλόγους επιτυχιών και ήταν το ντουέτο με τον Μπόμπι Μπράουν "She Ain't Worth It". Ακόμα ένα επιτυχημένο ντουέτο έκανε με το Ρέι Πάρκερ το νεότερο (#32), με τίτλο "All I'm Missing Is You". Τα ντουέτα συνεχίστηκαν και την επόμενη δεκαετία, όπως το 1992 με τον Τόμας Άντερς, ο οποίος έγινε διάσημος με τους Modern Talking. Με τον Άντερς τραγούδησε το "Standing Alone" και γύρισε και ένα βιντεοκλίπ.
Εξωτερικοί σύνδεσμοι
Κατηγορία:Αμερικανοί τραγουδιστές
Δόγμα Τρούμαν
Το Δόγμα Τρούμαν ήταν η πολιτική που διατύπωσε ο Πρόεδρος των ΗΠΑ Χάρι Τρούμαν στην ομιλία που εκφώνησε στις 12 Μαρτίου 1947, δηλώνοντας πως οι Ηνωμένες Πολιτείες θα υποστήριζαν την Ελλάδα και την Τουρκία οικονομικά και στρατιωτικά για να αποτρέψει την πτώση τους στη Σοβιετική σφαίρα. Οι ιστορικοί συχνά τη θεωρούν ως την έναρξη του Ψυχρού Πολέμου, και την έναρξη της πολιτικής της "Συγκράτησης" ("Containment"), δηλαδή της ανάσχεσης της Σοβιετικής επέκτασης.
Ο Πρόεδρος Τρούμαν ανέφερε στο Κογκρέσο πως το Δόγμα ήταν "η πολιτική των Ηνωμένων Πολιτειών για να υποστηρίξουν τους ελεύθερους λαούς που αντιστέκονται στην προσπάθεια υποδούλωσή τους από ένοπλες μειονότητες ή από εξωτερικές πιέσεις". Ο Τρούμαν αιτιολόγησε, επειδή αυτά τα "ολοκληρωτικά καθεστώτα" εξανάγκαζαν "τους ελεύθερους ανθρώπους", αντιπροσώπευαν μια απειλή στη διεθνή ειρήνη και την εθνική ασφάλεια των Ηνωμένων Πολιτειών. Ο Τρούμαν έκανε αυτή την έκκληση στη κορύφωση της κρίσης του Ελληνικού Εμφύλιου Πολέμου. Υποστήριξε πως αν η Ελλάδα και η Τουρκία δεν λάμβαναν τη βοήθεια που χρειάζονταν επειγόντως, μοιραία θα έπεφταν στον Κομμουνισμό με σοβαρές συνέπειες στην περιοχή. Επειδή η Ελλάδα και η Τουρκία ήταν ιστορικοί αντίπαλοι, ήταν απαραίτητο να βοηθηθούν και οι δύο εξίσου, παρ' όλο που η απειλή στην Ελλάδα ήταν περισσότερο άμεση.
Για χρόνια η Μεγάλη Βρετανία υποστήριζε την Ελλάδα, αλλά τώρα βρισκόταν στο χείλος της χρεοκοπίας και αναγκάστηκε να μειώσει δραστικά την εμπλοκή της. Τον Φεβρουάριο του 1947, η Βρετανία ζήτησε επισήμως από τις Ηνωμένες Πολιτείες να πάρουν τη θέση της στην υποστήριξη της Ελληνικής κυβέρνησης.
Η πολιτική αυτή κέρδισε την υποστήριξη των Ρεπουμπλικάνων που έλεγχαν το Κογκρέσο, και περιλάμβανε την αποστολή $400 εκατομμυρίων σε Αμερικανικά λεφτά, αλλά όχι στρατιωτικές δυνάμεις στην περιοχή. Το αποτέλεσμα ήταν να τερματιστεί η Κομμουνιστική απειλή, και το 1952 και οι δύο χώρες (Ελλάδα και Τουρκία) μπήκαν στο NATO, μια στρατιωτική συμμαχία που εγγυόταν την προστασία τους.
Το Δόγμα εκτάθηκε ανεπίσημα για να γίνει η βάση της Αμερικανικής πολιτικής στον Ψυχρό Πόλεμο σε όλη την Ευρώπη και τον κόσμο. Μετατόπισε την Αμερικανική εξωτερική πολιτική προς τη Σοβιετική Ένωση από την détente (μια χαλάρωση της έντασης) σε μια πολιτική ανάσχεσης της Σοβιετικής επέκτασης, όπως υποστήριζε ο διπλωμάτης Τζορτζ Κένναν.
Περιφερειακή κρίση
Το 1946-47, οι Ηνωμένες Πολιτείες και η Σοβιετική Ένωση από πολεμικοί σύμμαχοι μετατράπηκαν σε ανταγωνιστές ενός ψυχρού πολέμου. Εκείνη την περίοδο, ο Σοβιετικός ιμπεριαλισμός στην Ανατολική Ευρώπη, η αναβληθείσα αποχώρηση των Σοβιετικών από το Ιράν, και η κατάρρευση της Συμμαχικής συνεργασίας στη Γερμανία σχημάτισε το υπόβαθρο των κλιμακούμενων εντάσεων για το Δόγμα Τρούμαν· η απάντηση των ΗΠΑ έχει συζητηθεί πολύ από τους ιστορικούς. Ο ίδιος ο Τρούμαν αρχικά είχε γίνει καχύποπτος στις διαπραγματεύσεις του με τους Σοβιετικούς στη Διάσκεψη του Πότσνταμ, η Σοβιετική απροθυμία για αποχώρηση από το Ιράν που ήταν προγραμματισμένη στις αρχές Μαρτίου του 1946, ενίσχυσε τις ανησυχίες του. Λίγες μέρες αργότερα, ο Ουίνστον Τσόρτσιλ έκανε την περίφημη ομιλία του για το Σιδηρούν Παραπέτασμα, σχετικά με τις εξελίξεις στην Ευρώπη.
Για τον Τρούμαν, μαζί με την αναπτυσσόμενη αναταραχή στην Ελλάδα, όλο αυτό άρχισε να φαίνεται ως μια κίνηση λαβίδας κατά των πετρελαιοφόρων περιοχών της Μέσης Ανατολής και των θερμών υδάτων της Μεσογείου. Ο Τρούμαν ήταν επικριτικός στον Υπουργό Εξωτερικών του, Byrnes, και γιατί "τον άφησε στο σκοτάδι" για τη Διάσκεψη της Μόσχας, και πως το Ιράν δεν είχε μπει στην ατζέντα. Σε μία επιστολή που ακολούθησε προς αυτόν, ο Τρούμαν έγραφε "Πιστεύω πως έχουμε καθήκον να διαμαρτυρηθούμε με κάθε σθένος... εναντίον του Ρωσικού προγράμματος στο Ιράν. ... Αν η Ρωσία δεν αντιμετωπίσει μια σιδερένια γροθιά και μια δυνατή γλώσσα τότε θα ξεσπάσει ακόμα ένας πόλεμος. Μόνο μια γλώσσα κατανοούν... Δεν πιστεύω πως πρέπει να συνεχίσουμε να παίζουμε τον συμβιβασμό... Κουράστηκα να κάνω μπέιμπυ-σίτινγκ στους Σοβιετικούς." Στις 30 Ιανουαρίου 1946 το Συμβούλιο Ασφαλείας των Ηνωμένων Εθνών ενέκρινε το Ψήφισμα 2 σχετικά με τη Σοβιετική απόσυρση από το Ιράν· τα Ψηφίσματα 3 και 5 εγκρίθηκαν κι αυτά τον Απρίλιο και τον Μάιο.
Τον Φεβρουάριο του 1946, ο Κένναν, ένας Αμερικανός διπλωμάτης στη Μόσχα, έστειλε το περίφημο "Μακρύ Τηλεγράφημα", το οποίο προέβλεπε πως οι Σοβιετικοί θα απαντούσαν μόνο σε πίεση και πως ο καλύτερος τρόπος για να τους χειριστείς θα ήταν μέσω μιας μακροπρόθεσμης στρατηγικής συγκράτησης, που να σταματά τη γεωγραφική τους επέκταση. Μετά την προειδοποίηση των Βρετανών πως δεν μπορούσαν πλέον να βοηθήσουν την Ελλάδα, και μετά την επίσκεψη του Έλληνα πρωθυπουργού Κωνσταντίνου Τσαλδάρη στην Ουάσινγκτον τον Δεκέμβριο του 1946 για να ζητήσει την Αμερικανική βοήθεια, το Υπουργείο Εξωτερικών των ΗΠΑ έφτιαξε ένα σχέδιο. Θα δινόταν βοήθεια και στην Ελλάδα και στην Τουρκία, για να βοηθήσουν στην αποκλιμάκωση της μακράς αντιπαράθεσης μεταξύ τους. Τον Μάρτιο του 1947, ο Πρόεδρος Τρούμαν εμφανίστηκε ενώπιον του Κογκρέσο και χρησιμοποίησε την πολιτική της Συγκράτησης του Κένναν ως τη βάση γι' αυτό που έγινε γνωστό ως το Δόγμα Τρούμαν.
Για να περάσει οποιαδήποτε νομοθεσία ο Τρούμαν χρειαζόταν την υποστήριξη των Ρεπουμπλικάνων, που έλεγχαν και τους δύο θαλάμους του Κογκρέσου. Ο εκπρόσωπος των Ρεπουμπλικάνων, Γερουσιαστής Arthur H. Vandenberg υποστήριξε σθεναρά την πρόταση του Τρούμαν, με αποτέλεσμα να ξεπεραστούν οι αμφιβολίες των απομονωτιστών όπως του Γερουσιαστή Robert A. Taft.
Οι Αμερικανοί υπεύθυνοι χάραξης πολιτικής αναγνώριζαν την αστάθεια της περιοχής, και φοβούνταν πως αν η Ελλάδα έπεφτε στον κομμουνισμό, η Τουρκία δεν θα κρατούσε για πολύ. Παρομοίως, αν η Τουρκία υπέκυπτε στις Σοβιετικές απαιτήσεις, η θέση της Ελλάδας θα κινδύνευε. Δηλαδή, ήταν μια απειλή ενός περιφερειακού ντόμινο που οδήγησε τους Αμερικανούς να πάρουν αυτή την απόφαση. Η Ελλάδα και η Τουρκία ήταν επίσης και στρατηγικοί σύμμαχοι των ΗΠΑ, επειδή η πτώση της Ελλάδας θα είχε ως αποτέλεσμα την πλευροκόπηση της Τουρκίας (από ανατολικά, βόρεια και δυτικά), και θα ενίσχυε τις δυνατότητες των Σοβιετικών να αποκόψουν τις συμμαχικές γραμμές εφοδιασμού σε περίπτωση πολέμου.
Το 1950, ο Τρούμαν υπέγραψε το άκρως απόρρητο σχέδιο πολιτικής NSC-68, που καθόριζε την εξωτερική πολιτική από παθητική σε ενεργητική συγκράτηση. Αυτό το έγγραφο διέφερε από την αρχική ιδέα του Κένναν για συγκράτηση που είχε περιγραφεί στο άρθρο "Χ", περιέχωντας πολύ σκληρότερη αντί-κομμουνιστική ρητορική. Το NSC-68 δήλωνε ρητά πως οι Κομμουνιστές ήθελαν την παγκόσμια κυριαρχία.
Ελλάδα
Το δεύτερο στάδιο του Εμφύλιου Πόλεμου τον Δεκέμβριο του 1944 (Τα Δεκεμβριανά), οι Βρετανοί βοήθησαν στην αποτροπή της κατάληψης της Αθήνα από το αριστερό Εθνικό Απελευθερωτικό Μέτωπο (EAM), το οποίο ελεγχόταν από το ΚΚΕ. Στην τρίτη φάση (1946–1949), αντάρτικες δυνάμεις ελεγχόμενες από το ΚΚΕ πολεμούσαν τη διεθνώς αναγνωρισμένη Ελληνική κυβέρνηση που σχηματίστηκε μετά τις εκλογές του 1946, στις οποίες το ΚΚΕ κήρυξε αποχή. Οι Βρετανοί αντιλήφθηκαν πως οι Έλληνες αριστεροί χρηματοδοτούνταν από τον Γιόζιπ Μπροζ Τίτο στη γειτονική Γιουγκοσλαβία· οι Έλληνες κομμουνιστές λάμβαναν ελάχιστη βοήθεια από τη Σοβιετική Ένωση, ενώ η Γιουγκοσλαβία τους παρείχε στήριξη και καταφύγιο, όταν η πίεση εναντίον τους από τον Ελληνικό Στρατό γινόταν αφόρητη. Ως τα τέλη του 1946 η αποδυναμωμένη Βρετανική οικονομία σήμαινε πως οι Βρετανοί δεν μπορούσαν πλέον να υποστηρίξουν την Ελλάδα, και έτσι το Λονδίνο ζήτησε από τις ΗΠΑ να μπουν στο παιχνίδι.
Το Κογκρέσο των ΗΠΑ τον Μάιο του 1947, απαντώντας στην έκκληση του Τρούμαν, έδωσε στην Ελλάδα $400 εκατομμύρια σε στρατιωτική και οικονομική βοήθεια. Η αυξημένη αμερικανική βοήθεια συνέβαλε στην ήττα του ΚΚΕ, παρά τις αποτυχίες των κυβερνητικών δυνάμεων από το 1946 ως το 1948.
Τουρκία
Στο τέλος του Β' Παγκόσμιου Πολέμου, ο Στάλιν απαίτησε τον μερικό έλεγχο των Δαρδανελίων, ένα στρατηγικό πέρασμα μεταξύ της Μαύρης Θάλασσας και της Μεσογείου. Όταν η Βρετανική βοήθεια στην Τουρκία τερματίστηκε το 1947, οι ΗΠΑ έστειλε στρατιωτική βοήθεια για να εξασφαλίσουν πως η Τουρκία θα διατηρούσε τον έλεγχο των Στενών. Η Τουρκία έλαβε $100 εκατομμύρια σε οικονομική και στρατιωτική βοήθεια. Η μεταπολεμική περίοδος από το 1946 ξεκίνησε με μια "πολυκομματική περίοδο" και μια κυβέρνηση του Δημοκρατικού Κόμματος με πρωθυπουργό τον Αντνάν Μεντερές.
Μακροπρόθεσμη πολιτική και αλληγορία
Το Δόγμα Τρούμαν έγινε μια αλληγορία για την έκτακτη βοήθεια να κρατηθεί ένα έθνος μακριά από την κομμουνιστική επιρροή. Ο Τρούμαν χρησιμοποίησε μεταφορές που παράπεμπαν σε ασθένεια όχι μόνο για να μεταδώσει μια αίσθηση επικείμενης καταστροφής στη διάδοση του κομμουνισμού αλλά και για να δημιουργήσει ένα "ρητορικό όραμα" του περιορισμού του, με την επέκταση μιας προστατευτικής ασπίδας γύρω από τις μη-κομμουνιστικές χώρες σε όλο τον κόσμο. Το Δόγμα απηχούσε την πολιτική της "καραντίνας του επιτιθέμενου" που ήθελε να επιβάλει ο Φραγκλίνος Ρούζβελτ για να συγκρατηθεί η Γερμανική και η Ιαπωνική επέκταση το 1937 - ("καραντίνα" με τον ρόλο των αξιωματούχων της υγειονομικής υπηρεσίας στο χειρισμό μιας μολυσματικής ασθένειας). Η ιατρική μεταφορά επεκτάθηκε πέρα από τους άμεσους στόχους του Δόγματος Τρούμαν μια και στάθηκε εύκολη η μετάβαση των Ηνωμένων Πολιτειών στην απευθείας στρατιωτική σύγκρουση στα επόμενα χρόνια με τις κομμουνιστικές δυνάμεις στην Κορέα και το Βιετνάμ. Με το να παρουσιάσει ιδεολογικές διαφορές με όρους ζωής και θανάτου, ο Τρούμαν μπόρεσε να μαζέψει υποστήριξη για την πολιτική του.
Παραπομπές
Κατηγορία:Ψυχρός Πόλεμος Κατηγορία:Ελληνικός Εμφύλιος 1946 - 1949 Κατηγορία:Χάρυ Τρούμαν Κατηγορία:Ελληνοαμερικανικές σχέσεις Τ
Διεθνής Διαφάνεια - Ελλάς
Με την επωνυμία Διεθνής Διαφάνεια - Ελλάς (ΔΔ-Ε) συγκροτήθηκε στην Αθήνα, (Ελλάδα) στις 28 Νοεμβρίου του 1996 σωματείο ως παράρτημα της διεθνούς μη κυβερνητικής οργάνωσης Διεθνής Διαφάνεια που είχε δημιουργηθεί τρία χρόνια πριν στο Βερολίνο από τον Πήτερ Έιγκεν, πρώην διευθυντή της Παγκόσμιας Τράπεζας.
Γενικά
Επικεφαλής της ομάδας των Ελλήνων που συγκρότησαν την ελληνική οργάνωση ήταν η Βιργινία Τσουδερού, τ. υφυπουργός εξωτερικών, πλαισιούμενη από πολιτικούς, δικαστικούς, επιχειρηματίες, στρατιωτικούς, δικηγόρους, ιδιωτικούς υπαλλήλους κ.ά. περίπου 26 ιδρυτικά μέλη, που υπέγραψαν και το καταστατικό. Το πρώτο Διοικητικό Συμβούλιο το αποτελούσαν τα ακόλουθα πρόσωπα, Πρόεδρος: η Βιργινία Τσουδερού, Αντιπρόεδρος: ο Θεόδωρος Παπαλεξόπουλος, Γραμματέας: ο Στέλιος Τσέγκας, Ταμίας: η Αναστασία Αθήνη-Τσούνη και Μέλη: οι Χρήστος Μουστάκης, Γιώργος Παπαθανασόπουλος και Ηλίας Φιλιππακόπουλος.
Στόχοι
Βασικοί στόχοι της ΔΔ-Ε συναθροίζονται στη καταπολέμηση της διαφθοράς με συστηματική εφαρμογή νέων θεσμών με διαφανείς μεθόδους. Η ευαισθητοποίηση των πολιτών απέναντι στους κινδύνους διαφθοράς που υπονομεύει τη Δημοκρατία και τη λειτουργία της, την κοινωνική δικαιοσύνη και την αλληλεγγύη σ΄ ένα διαρκή αγώνα με παράλληλη προώθηση συνεργασίας τόσο σε εθνικό όσο και σε διεθνές επίπεδο προκειμένου να πεισθούν οι κυβερνήσεις να λαμβάνουν και να εφαρμόζουν κατάλληλα μέτρα.
Έργο
Στο έργο της οργάνωσης αυτής συμπεριλαμβάνονται πολλές κατά καιρούς παρεμβάσεις και υποβολές προτάσεων σε θέματα που αφορούν χρηματοδοτήσεις πολιτικών και κομμάτων, κρατικές προμήθειες, θεσπίζοντας κώδικες δεοντολογίας μέχρι και πρόταση στην αναθεώρηση του Συντάγματος του 2006.
Δήλωση Αθηνών 2002
Μεγαλύτερη συμβολή της σε διεθνές επίπεδο ήταν το έτος 2002 όταν με πρωτοβουλία της "Διεθνής Διαφάνεια-Ελλάς" εκπρόσωποι από 11 Εθνικά Παραρτήματα της Διεθνούς Διαφάνειας (αλφαβητικά: Γαλλία, Γερμανία, Δανία, Ελβετία, Ελλάδα, Ηνωμένο Βασίλειο, Ισλανδία, Ισπανία, Ιταλία, Νορβηγία και Τουρκία) προέβησαν στην "Απόφαση των Αθηνών για την Πολιτική Διαφθορά" (Athens Statement on Political Corruption), σύμφωνα με την οποία αναγνωρίστηκε η σημασία της διαφάνειας στις οικονομικές δραστηριότητες των πολιτικών κομμάτων και επισημάνθηκε η ανάγκη εφαρμογής μέτρων για την εξάλειψη της διαφθοράς.
Εξωτερικοί σύνδεσμοι
Κατηγορία:Μη κυβερνητικές οργανώσεις βασισμένες στην Ελλάδα
Αραράτ (πόλη)
Η Αραράτ (αρμενικά: Արարատ) είναι πόλη και αστική κοινότητα στην επαρχία Αραράτ της Αρμενίας, που βρίσκεται στην εθνική οδό Γερεβάν-Ναχτσιβάν, 42 χλμ. νοτιοανατολικά της πρωτεύουσας Γερεβάν και 19 χλμ. νότια του επαρχιακού κέντρου Αρτασάτ. Στην απογραφή του 2011, ο πληθυσμός της πόλης ήταν 20.235. Σύμφωνα με την επίσημη εκτίμηση του 2016, ο πληθυσμός είναι περίπου 20.300.
Ετυμολογία
Η πόλη ονομάστηκε επίσημα Αραράτ το 1947 από τα κοντινά βιβλικά Όρη του Αραράτ. Αραράτ (· Արարատ, Αραράτ· δυτικά αρμενικά: Αραράντ).
Μία Νικολάι
Η Μία Νικολάι (Ολλανδικά: Mia Nicolai, γεννημένη 1996) είναι Ολλανδή τραγουδίστρια. Έχει προγραμματιστεί να εκπροσωπήσει την Ολλανδία στο μαζί με τον Ντιόν Κούπερ.
Πρόωρη ζωή
Η Νικολάι άρχισε να παρακολουθεί μαθήματα θεάτρου και μπαλέτου σε ηλικία τριών ετών. Σύμφωνα με τη Νικολάι, αυτό θα πυροδοτούσε το ενδιαφέρον για τη μουσική, το οποίο τελικά θα την οδηγήσει στο να παρακολουθήσει μαθήματα πιάνου και βιολιού.
Αφού μετακόμισε σε πολλά μέρη, όπως το Λονδίνο, τη Μελβούρνη και τη Νέα Υόρκη, η Νικολάι εγκαταστάθηκε στο Λος Άντζελες.
Πρώτα single (2018–2022)
Το 2018, η Νικολάι κυκλοφόρησε το πρώτο της σινγκλ, μια διασκευή του "At Last" του Αμερικανού συνθέτη Γκλεν Μίλερ.
Το 2020, η Νικολάι κυκλοφόρησε τα "Set Me Free" και "Mutual Needs", το τελευταίο από τα οποία εμφανίστηκε στη ραδιοφωνική εκπομπή του DJ Zane Lowe. Σύμφωνα με τη Νικολάι, το "Mutual Needs" γράφτηκε το 2019. Σε μια συνέντευξη στο ON Magazine, η Νικολάι δήλωσε ότι το τραγούδι είχε να κάνει με την επιλογή του εαυτού σου από οποιονδήποτε άλλον, λέγοντας: "Πιστεύω πραγματικά ότι κάθε άνθρωπος θα φτάσει σε ένα σημείο στη ζωή του όπου θα τελειώσει σε μια σχέση όπου η αγάπη δεν ανταποκρίνεται εξίσου και οι ανάγκες σας δεν εκπληρώνονται πια. Η αγάπη για το άτομο είναι ακόμα εκεί, αλλά ξέρετε ότι πρέπει να αφήσετε το καλό για να γίνετε σπουδαίοι... αφού μάθετε ότι η σχέση στην οποία βρίσκεστε αυτή τη στιγμή δεν είναι η κατάλληλη, επιλέξτε τον εαυτό σας, ακόμα κι αν πονάει. Κανένας άνθρωπος δεν αξίζει να χάσεις την ηρεμία σου".
Στις 16 Απριλίου 2021, κυκλοφόρησε το "People Pleaser". Σε μια συνέντευξη στο αμερικανικό περιοδικό μόδας Flaunt, δήλωσε ότι το τραγούδι βασίστηκε στο να είσαι αποφασισμένη να είσαι ο εαυτός σου. Συνέχιζε λέγοντας "Αυτό το τραγούδι είναι για το ταξίδι προς την εύρεση του εαυτού σου. Μπορεί να είναι πολύ δύσκολο να είσαι πιστός στις εσωτερικές σου αξίες όταν το μόνο που κάνεις είναι να ευχαριστείς τους ανθρώπους γύρω σου αντί για τις εσωτερικές σου ανάγκες. Πάντα έχω συναντήσει Ως άτομο με δυνατό μυαλό, αλλά στην πραγματικότητα, είμαι ικανός να βοηθήσω τους πάντες εκτός από τον εαυτό μου". Later in the year, she released her fifth single, "Dream Go".
Διαγωνισμός Τραγουδιού Eurovision (2023)
Στις 1 Νοεμβρίου 2022, ο Ολλανδικός ραδιοτηλεοπτικός οργανισμός AVROTROS ανακοίνωσε ότι η Νικολάι θα στο  μαζί με τον Ντιόν Κούπερ. Η Νικολάι είχε γνωρίσει τον Κούπερ το 2020 όταν ο Ολλανδός συμμετέχων στη Eurovision και νικητής του, ο Ντάνκαν Λόρενς, μαζί με τον αρραβωνιαστικό του Λόρενς, Τζόρνταν Γκάρφιλντ, ζεύγωσαν και τους δύο.
Την ίδια μέρα με την ανακοίνωση, ανακαλύφθηκε μια καταχώριση στη γερμανική μουσική βάση GEMA και εικάζεται ότι ήταν η συμμετοχή τους στην Eurovision, το "Chasing Highs", αν και αυτό δεν έχει επιβεβαιωθεί από το AVROTROS.
Προσωπική ζωή
Η Νικολάι γεννήθηκε στο Άμστερνταμ από Ρωσίδα μητέρα και Ολλανδό πατέρα. Το μουσικό είδωλο της Νικολάι είναι ο Βρετανός τραγουδιστής Ντέιβιντ Μπόουι.
Burning Daylight
Το "Burning Daylight" είναι ένα τραγούδι των Ολλανδών καλλιτεχνών Μία Νικολάι και Ντιόν Κούπερ, που κυκλοφόρησε την 1η Μαρτίου 2023. Το τραγούδι πρόκειται να εκπροσωπήσει την Ολλανδία στον αφού οι καλλιτέχνες επιλέχθηκαν εσωτερικά από τον AVROTROS, τον ολλανδικό ραδιοτηλεοπτικό φορέα για τον Διαγωνισμό Τραγουδιού της Eurovision.
Εσωτερική επιλογή
Ο ραδιοτηλεοπτικός οργανισμός άνοιξε μια περίοδο υποβολής στις 17 Μαΐου 2022, όπου οι καλλιτέχνες και οι συνθέτες μπορούσαν να υποβάλουν τις συμμετοχές τους έως τις 31 Αυγούστου 2022. Κάθε καλλιτέχνης και τραγουδοποιός μπορούσε να υποβάλει έως τρία τραγούδια, τα οποία κρίθηκαν από μια επιτροπή επιλογής αποτελούμενη από το γενικό διευθυντής του AVROTROS Έρικ βαν Στάντ, τον τηλεοπτικό παρουσιαστή και συγγραφέα Κόρναλντ Μάας, τον τραγουδιστή και τηλεοπτικός παρουσιαστή Γιαν Σμιτ, τους DJs του ραδιοφώνου Χίλα Νουρζάι, Καρολίεν Μπόργκερς και Σάντερ Λαντίγκα.
Ο AVROTROS ανακοίνωσε τη Μία Νικολάι και τον Ντιόν Κούπερ ως τους Ολλανδούς συμμετέχοντες την 1η Νοεμβρίου 2022. Στις 22 Φεβρουαρίου 2023, το ντουέτο θα ανακοίνωνε ότι το τραγούδι τους για τον Διαγωνισμό Τραγουδιού της Eurovision 2023 θα κυκλοφορούσε την 1η Μαρτίου. Έξι μέρες αργότερα, το ντουέτο ανακοίνωσε τον τίτλο του τραγουδιού ως "Burning Daylight".